Prima adeziune oficială la ACTA din partea reprezentanţilor Uniunii Europene a avut loc pe 24 noiembrie 2010. Atunci s-a votat o rezoluţie referitoare la ACTA în care se menţionau clauzele sub care ar trebui ratificat tratatul.

ACTUALIZARE:

Europarlamentarul Renate Weber a transmis un comunicat de presă în care explică votul din 2010.

Iată mai jos comunicatul complet;

:"Referitor la Acordul comercial de combatere a contrafacerii (ACTA), am văzut ca circula pe internet si, mai nou, chiar in presa, o aşa-zisă listă a europarlamentarilor care ar fi votat în favoarea acestui acord.

În primul rând, tratatul ca atare abia urmează să ajungă in Parlamentul European în luna mai, la Comisia de comerţ internaţional şi după aceea în plen, pentru a fi supus votului.

Ceea ce am votat însă, în noiembrie 2010, a fost o rezoluţie pe care am şi co-iniţiat-o, în numele grupului ALDE, cu privire la ACTA, în care ne exprimăm îngrijorarea cu privire la conţinutul acordului şi ceream Comisiei Europene să prezinte o evaluare completă a consecinţelor acordului înaintea semnării acestuia de către statele membre.

Cei care au votat în favoarea rezoluţiei sunt cei îngrijoraţi de prevederile ACTA. Cei care au votat împotriva rezoluţiei sunt cei care acceptă orice sancţiune în internet fără sa crâcnească.

Rezoluţia din noiembrie 2010 e urmare a faptului ca tot in 2010 am semnat, alături de alţi 392 de colegi eurodeputaţi, o declaraţie scrisă care a fost şi adoptată de Parlamentul European, "privind lipsa unui proces transparent şi conţinutul potenţial controversat" al ACTA.



De asemenea, am fost alături de colegii mei din ALDE, de specialişti din IT si de profesori de drept care urmăresc acest subiect de ani de zile, la dezbateri şi seminarii în care s-a exprimat profunda îngrijorare faţă de conţinutul şi consecinţele ACTA.

Nu mi-am schimbat punctul de vedere din 2010 şi până acum. Şi, în mod constant, de când am fost aleasă în Parlamentul European, în diferitele rapoarte şi rezoluţii care au fost votate, am fost şi sunt în favoarea libertăţii internetului".



Renate Weber

Deputata in Parlamentul European (PNL, ALDE)

--

În cadrul Parlamentului European, din cei 736 de membri au votat 654. Voturile pentru au fost 306, voturile împotriva 322.

Din cei 32 de reprezentanţi ai României, 15 au votat pentru, 14 împotrivă, doi s-au abţinut, iar doi au fost absenţi. Cei doi parlamentari absenţi au fost George Becali şi Victor Boştinaru, iar alţi doi s-au abţinut: Corina Creţu şi Norica Nicolai.

Iată mai jos lista celor care au votat pro

Cristian Silviu Buşoi (Grupul Aliantei Liberalilor si Democratilor pentru Europa - ALDE)

George Sabin Cutaş (Grupul Partidului Socialistilor Europeni - PES)

Vasilica Viorica Dăncilă (Grupul Partidului Socialistilor Europeni - PES)

Ioan Enciu (Grupul Partidului Socialistilor Europeni - PES)

Cătălin Sorin Ivan (Grupul Partidului Socialistilor Europeni - PES)

Ramona Nicole Mănescu (Grupul Aliantei Liberalilor si Democratilor pentru Europa - ALDE)

Ioan Mircea Paşcu (Grupul Partidului Socialistilor Europeni - PES)

Rovana Plumb (Grupul Partidului Socialistilor Europeni - PES)

Daciana Sârbu (Grupul Partidului Socialistilor Europeni - PES)

Adrian Severin (independent)

Claudiu Tănăsescu (Grupul Partidului Socialistilor Europeni - PES)

Silvia-Adriana Ţicău (Grupul Partidului Socialistilor Europeni - PES)

Corneliu Vadim Tudor (independent)

Adina-Ioana Vălean(Grupul Aliantei Liberalilor si Democratilor pentru Europa - ALDE)

Renate Weber (Grupul Aliantei Liberalilor si Democratilor pentru Europa - ALDE)

Cei 14 care au votat împotriva rezoluţiei au fost:

Elena Oana Antonescu (Partidul Popular European)

Elena Băsescu (Partidul Popular European)

Sebastian Bodu (Partidul Popular European)

Petru Luhan (Partidul Popular European)

Monica Macovei (Partidul Popular European)

Marian-Jean Marinescu (Partidul Popular European)

Iosif Matula (Partidului Popular European)

Rareş Niculescu (Partidul Popular European)

Cristian Preda (Partidul Popular European)

Csaba Sogor (Partidul Popular European)

Theodor Stolojan (Partidul Popular European)

Laszlo Tokes (Partidul Popular European)

Traian Ungureanu (Partidul Popular European)

Iuliu Winkler (Partidul Popular European)





Citeşte şi

Unde se poate semna petiţia online pentru oprirea implementării legii "care ucide internetul", ACTA



Grupul Anonymous a spart site-ul Parlamentului European



Viitorul lumii virtuale europene se decide în iunie în Parlamentul European



Ce cred internauţii români despre tratatul care "sugrumă" libertatea virtuală



Proteste în Europa în urma ratificării tratatului care ar cenzura internetului, ACTA



Finalul unei ere virtuale: România a semnat tratatul care limitează libertăţile internetului







